**PRIJEDLOG**

Na temelju članka 13. stavka 8. Zakona o zaštiti od požara („Narodne novine“, broj 92/10, 114/22) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21, 14/23), **Općinsko vijeće Općine Martijanec na 21. sjednici održanoj 29. veljače 2024. godine donosi**

ZAKLJUČAK

o usvajanju Izvješća o stanju zaštite od požara i stanju provedbe Godišnjeg provedbenog plana aktivnosti unapređenja zaštite od požara na području Općine **Martijanec**

za 2023. godinu

1. Općinsko vijeće Općine Martijanec razmotrilo je te usvaja Izvješće o stanju zaštite od požara i stanju provedbe Godišnjeg provedbenog plana aktivnosti unapređenja zaštite od požara na području Općine Martijanec za 2023. godinu.

2. Izvješće iz točke I. ovog Zaključka nalazi se u prilogu i njegov je sastavni dio.

3. Ovaj Zaključak sa pripadajućim Izvješćem stupa na snagu osmog dana od dana objave u „Službenom vjesniku Općine Martijanec“, a objavit će se i na mrežnoj stranici Općine Martijanec.

KLASA: 240-05/24-01/1  
URBROJ: 2186-19-01-24-1

Martijanec, 29. veljače 2024. godine

**PREDSJEDNIK OPĆINSKOG VIJEĆA**

Stjepan Golubić, ing.

IZVJEŠĆE O STANJU ZAŠTITE OD POŽARA I PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA NA PODRUČJU OPĆINE MARTIJANEC ZA 2023. GODINU

1. UVOD

Zaštita od požara uređena je Zakonom o zaštiti od požara („Narodne novine“, broj 92/10, 114/22) (u daljnjem tekstu: Zakon) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim sprječava nastanak požara. Jedinice lokalne i područne (regionalne) samouprave, temeljem članka 13. stavka 1. Zakona, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. Zakona, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe godišnjeg provedbenog plana unaprjeđenja zaštite od požara.

1. PLANSKI DOKUMENTI U PODRUČJU ZAŠTITE OD POŽARA

Općinsko vijeće Općine Martijanec je na sjednici održanoj dana 16.-18. prosinca 2020. godine donijelo Odluku o donošenju Procjene ugroženosti od požara i tehnološke eksplozije i Plana zaštite od požara Općine Martijanec, KLASA: 810-01/20-01/9, URBROJ: 2186/19-01-20-4 koja je objavljena u „Službenom vjesniku Varaždinske županije“ broj 90/20, kao i Odluku o donošenju Plana zaštite od požara i tehnoloških eksplozija Općine Martijanec, KLASA: 810-01/20-01/9, URBROJ: 2186/19-01-20-5 koja je objavljena u „Službenom vjesniku Varaždinske županije“ broj 90/20. Plan zaštite od požara i tehnoloških eksplozija Općine Martijanec (dalje u tekstu: Plan) izrađen je na temelju Procjene ugroženosti od požara i tehnološke eksplozije Općine Martijanec, po prethodno pribavljenom mišljenju Ministarstva unutarnjih poslova, Ravnateljstva civilne zaštite, Područnog ureda civilne zaštite Varaždin, Službe inspekcijskih poslova Varaždin (KLASA: 214-02/20-11/416, URBROJ: 511-01-390-20-2, od dana 13. studenoga 2020. godine). Plan se sastoji od tekstualnog dijela i tabelarnog dijela, a koji sadrži prikaz podataka svih fizičkih i pravnih osoba važnih za pravodobno postupanje i djelovanje u sustavu civilne zaštite i zaštite od požara.

Vatrogasna zajednica Općine Martijanec dala je pozitivno mišljenje na dio Procjene ugroženosti od požara i tehnološke eksplozije koji se odnosi na organizaciju vatrogasne djelatnosti za Općinu Martijanec.

1. ORGANIZACIJA VATROGASTVA NA PODRUČJU OPĆINE MARTIJANEC

Vatrogastvo kao temeljna operativna snaga sustava civilne zaštite organizirano je kao mreža vatrogasnih postrojbi operativno uvezanih preko nadležnih vatrogasnih zajednica na svim razinama djelovanja (Vatrogasna zajednica Općine Martijanec, Vatrogasna zajednica Varaždinske županije, Hrvatska vatrogasna zajednica).

Vatrogasna zajednica Općine Martijanec je temeljna organizacija u sustavu civilne zaštite na području Općine Martijanec, koja koordinira i usmjerava djelovanje udruženih 7 dobrovoljnih vatrogasnih društava:

* Dobrovoljno vatrogasno društvo Martijanec (osnovano 1896. godine),
* Dobrovoljno vatrogasno društvo Čičkovina (osnovano 1933. godine),
* Dobrovoljno vatrogasno društvo Hrastovljan (osnovano 1941. godine),
* Dobrovoljno vatrogasno društvo Madaraševec (osnovano 1950. godine),
* Dobrovoljno vatrogasno društvo Slanje (osnovano 1928. godine),
* Dobrovoljno vatrogasno društvo Sudovčina (osnovano 1950. godine),
* Dobrovoljno vatrogasno društvo Vrbanovec (osnovano 1902. godine).

*Tablica 1: Pregled članstva i temeljne tehnike vatrogasnih postrojbi na području Općine Martijanec*

|  |  |  |  |
| --- | --- | --- | --- |
| Naziv DVD-a | Lokacija vatrogasnog doma / spremišta | Broj članova  (ukupno/  operativni) | Opremljenost vatrogasnim vozilima, pumpama i drugom značajnijom skupnom opremom |
| DVD  Martijanec  („središnji DVD“) | *Varaždinska 88,*  *Martijanec* | 172/20 | * navalno vozilo „Dennis Sabre“ (voda: 1800 l, prijevoz: 1+5 osoba) * navalno vozilo „Iveco Daily“ (voda: 1000 l, pjenilo: 20 l, prijevoz: 1+6 osoba) * kombi vozilo „Renault Trafic“ (prijevoz: 1+8 osoba) * zapovjedno vozilo „Ford Ranger“ (prijevoz 1+4 osobe) * zapovjedno vozilo „Škoda Octavia“ (prijevoz 1+4 osobe) * brodica za spašavanje na vodi (prijevoz 10 osoba) * 4 prijenosne pumpe (motorne pumpe „Rosenbauer“ i „Honda“ te 2 električne) * 29 intervencijskih kompleta osobne zaštitne opreme   Izdvojeno odjeljenje Gornji Martijanec – Rivalno posjeduje:  - traktorska cisterna „Goša“ (voda: 3500 l)  - 10 intervencijskih kompleta osobne zaštitne opreme |
| DVD Čičkovina | Čičkovina 2 | 51/10 | * navalno vozilo „TAM 190“ (prijevoz: 1 + 2 osobe) * kombi vozilo „Mercedes Sprinter“ (prijevoz: 1+2 osobe) * 10 intervencijskih kompleta osobne zaštitne opreme |
| DVD Hrastovljan | Hrastovljan 86 | 77/10 | * navalno vozilo „Iveco Magirus“ (voda: 1800 l, prijevoz: 1+8 osoba) * kombi vozilo „Ford Transit“ (prijevoz: 1+8 osoba) * 10 intervencijskih kompleta osobne zaštitne opreme |
| DVD Madaraševec | Madaraševec 14/b | 65/10 | * traktorska cisterna „Creina“ (voda: 3500 l) * kombi vozilo „Ford Transit“ (prijevoz: 1+8 osoba) * 10 intervencijskih kompleta osobne zaštitne opreme |
| DVD Slanje | Braće Radića 81,  Slanje | 66/10 | * navalno vozilo „Iveco Magirus“ (voda: 1800 l, prijevoz: 1+5 osoba) * kombi vozilo „Ford Transit“ (prijevoz: 1+8 osoba) * 1 prijenosna električna pumpa * 10 intervencijskih kompleta osobne zaštitne opreme |
| DVD Sudovčina | Plitvička 2,  Sudovčina | 58/10 | * kombi vozilo „Mercedes MB 100“ (prijevoz: 1+8 osoba) * 2 prijenosne motorne pumpe („Zigler“) * auto prikolica „AP Zastava“ * 10 intervencijskih kompleta osobne zaštitne opreme |
| DVD Vrbanovec | Braće Radića 75, Vrbanovec | 77/10 | * kombi vozilo „Fiat Ducato“ (prijevoz: 1+8 osoba) * prijenosna motorna pumpa „Ziegler“ * 10 intervencijskih kompleta osobne zaštitne opreme |
| 7 dobrovoljnih vatrogasnih društava | | 566/80 | * 5 navalnih vozila * 6 kombi vozila * 2 zapovjedna vozila * 1 brodica za spašavanje na vodi * 10 prijenosnih pumpi * 2 traktorske cisterne * 99 intervencijskih kompleta osobne zaštitne opreme |

Obavještavanje i uzbunjivanje vatrogasnih snaga za područje Općine Martijanec provodi Vatrogasni operativni centar (VOC) koji se nalazi u sjedištu JVP Varaždin.

1. FINANCIRANJE

Sukladno članku 110. stavak 1. Zakona o vatrogastvu („Narodne novine“, broj 125/19, 114/22) sredstva za financiranje vatrogasne djelatnosti i aktivnosti dobrovoljnih vatrogasnih društava i vatrogasnih zajednica te za opremanje njezinih članica, osiguravaju se u proračunu jedinice lokalne samouprave čije područje pokrivaju. Iz Proračuna Općine Martijanec za 2023. godinu za financiranje/sufinanciranje vatrogasne djelatnosti na području Općine Martijanec izdvojena su sredstva u ukupnom iznosu od 34.600,00 EUR, od čega:

* + za financiranje rada vatrogastva putem Vatrogasne zajednice Općine Martijanec u iznosu od 34.600,00 EUR,

1. IZVJEŠĆE O STANJU ZAŠTITE OD POŽARA NA PODRUČJU OPĆINE MARTIJANEC ZA 2023. GODINU

Vatrogasne postrojbe su sve zadaće koje su pred njih postavljene efikasno i profesionalno obavile što je rezultiralo uspješnim stanjem protupožarne zaštite na području Općine Martijanec.

Zabilježen je znatno viši broj intervencija, odnosno 8 gašenja požara, 15 tehničkih intervencija i 5 ostalih intervencija, pri čemu valja reći kako i višegodišnji prosjek iznosi ukupno 15 intervencija na godinu.

Uz jednu potragu za nestalom osobom valja izdvojiti i izvanrednu dislokaciju nekolicine operativnih članova i vatrogasne tehnike na poplavljeno područje kod Legrada u susjednoj Koprivničko-križevačkoj županiji.

Tim intervencijama valja dodati i 30-ak ostalih operativnih aktivnosti (preventivno dežurstvo kod spaljivanja biljnog otpada, preventivno dežurstvo kod javnih događanja, ispumpavanja vode iz bunara, pregledi izvora vode, itd.).

Svoju spremnost odnosno uvježbanost i opremljenost pripadnici svih 7 DVD-ova prikazali su u okviru pokazne vježbe operativnih snaga sustava civilne zaštite Općine Martijanec u Slanju.

U ostale provedene aktivnosti ubrajamo: osposobljavanje, usavršavanje i vježbanje, uređenje domova i okoliša, redovno servisiranje vatrogasne opreme i vozila, nabava nove vatrogasne opreme, provedba raznih prijevoza za Općinu, udruge i mještane te aktivno sudjelovanje u radu Vatrogasne zajednice Varaždinske županije.

1. STANJE PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA NA PODRUČJU OPĆINE MARTIJANEC ZA 2023. GODINU

Općina Martijanec donijela je Godišnji provedbeni plan unapređenja zaštite od požara na području Općine Martijanec za 2023. godinu, KLASA: 240-01/23-01/1, URBROJ: 2186-19-01-23-3 od 31. svibnja 2023. godine („Službeni vjesnik Općine Martijanec“, broj 2/23). Stanje provedbe pojedinih elemenata tog akta opisano je u nastavku.

Općina Martijanec usvojila je Procjenu ugroženosti od požara i tehnoloških eksplozija i donijela Plan zaštite od požara i tehnoloških eksplozija te ažurirala tabelarni dio Plana s novo nastalim uvjetima u skladu s člankom 13. Zakona o zaštiti od požara („Narodne novine“, broj 92/10, 114/22) i člankom 5. Pravilnika o planu zaštite od požara („Narodne novine“, broj 51/12).

Općinsko vijeće Općine Martijanec donijelo je Odluku o agrotehničkim mjerama i mjerama za uređivanje i održavanje poljoprivrednih rudina na području Općine Martijanec, KLASA: 320-01/20-01/1, URBROJ: 2186/19-01-20-1 dana 26. veljače 2020. godine („Službeni vjesnik Varaždinske županije“, broj 9/20).

Općinsko vijeće Općine Martijanec na 7. sjednici održanoj 28. - 29. ožujka 2022. godine, donijelo je Izvješće o primjeni propisanih agrotehničkih mjera za 2022. godinu, KLASA: 320-01/23-01/1, URBROJ: 2186-19-02-23-5 od 24. ožujka 2023. godine koje je podnio općinski načelnik.

Općina Martijanec osigurava opremanje vatrogasnih pristojbi sukladno Pravilniku o minimumu tehničke opreme i sredstava vatrogasnih pristojbi („Narodne novine“, broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine“, broj 91/02) i Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11).

Općina Martijanec na svom području nema registriranih odlagališta otpada. U slučaju uočavanja „divljih“ odlagališta ista se evidentiraju i saniraju po nalogu upravnih službi Općine Martijanec.

Općina Martijanec nesmetano omogućuje provođenje inspekcijskog nadzora od strane inspektora Ravnateljstva civilne zaštite, Područnog ureda civilne zaštite Varaždin, Službe inspekcijskih poslova Varaždin te postupa po zahtjevima i naredbama inspektora u području zaštite od požara.

1. ZAKLJUČAK

Općina Martijanec obavezana je redovito provoditi usklađivanje svih podataka iz važećih dokumenata zaštite od požara sukladno propisima koji uređuju sustav zaštite od požara.

Zakonska je obveza čelnika jedinice lokalne samouprave skrbiti o potrebama i interesima građana na svom području organiziranjem učinkovite protupožarne zaštite. Jedan od segmenta protupožarne zaštite je redovito održavanje i unaprjeđenje sustava zaštite od požara ostvarivanjem kvalitetne suradnje s nadležnim vatrogasnim društvima te osiguravanjem propisima određenih uvjeta radi brzog djelovanja na području Općine Martijanec kroz osigurana financijska sredstva te nabavku opreme, vozila, itd.

Kroz sustav civilne zaštite nastoji se kontinuirano osposobljavati povjerenike civilne zaštite kako bi savjesno pomagali u slučaju nastalih požara i ostalih nesreća/nepogoda na području Općine Martijanec.

Promidžbenim aktivnostima te aktivnim provođenjem stalnih edukacija potrebno je nastaviti jačanje svijesti mještana o pridržavanju preventivnih mjera zaštite od požara, kojima se mještane upozorava na opasnosti uporabe otvorene vatre i drugih potencijalnih opasnosti od nastanka požara.